السلام عليكم ورحمة الله وبركاته. اهلا بحضراتكم في المقطع رقم سبعمية وتسعة من مقاطع حظر التجول والحلقة الاربعين من حلقات تدبر سورة البقرة. ارجو من حضراتكم يجيبوا المصاحف تدبرنا على مدار عدة ايام
آآ ايات ربنا سبحانه وتعالى بيؤكد فيها ان دين الاسلام هو الدين الصحيح لانه لم يستثني احد النصارى لم يؤمنوا بمحمد صلى الله عليه وسلم. واليهود لم يؤمنوا بمحمد ولا بعيسى صلى الله عليهما وسلم
بينما دين الاسلام يشترط الايمان بابراهيم وموسى وعيسى ومحمد وبصحف ابراهيم وبصحف موسى وبالتوراة وبالانجيل وبالقرآن لا يستثني احد. لا يستثني كتابه وشفنا سيدنا يعقوب اللي هو اسرائيل نفسه على فراش الموت بيوصي اولاده بالاسلام وعدم الشرك بالله. يعني اسرائيل بيوصي بني اسرائيل
بدين الاسلام. ومع ذلك اقرا معي الاية مية خمسة وتلاتين وشف ما فيش فايدة برضو اعوذ بالله السميع العليم من الشيطان الرجيم. وقالوا كونوا هودا او نصارى تهتدوا والبالميلة ابراهيم حنيفا وما كان من المشركين
بعد كل اللي فات ده برضو بيدعونا هم ان احنا المسلمين نترك دينا وندخل دينهم. طبعا اليهود بيقولوا كونوا هودا لتهتدوا. والنصارى بيقولوا كونوا نصارى لتهتدوا ولكن الاية ظاهرها ظاهرها
ان اليهود والنصارى بيقولوا كونوا هودا او نصارى تهتدوا تفسير انه اليهود بيدعوا لليهودية فقط والنصارى بيدعوا للنصرانية فقط ده تفسير القدماء النهاردة انشأت ادارات في الجامعات يدرس فيها ما يروج له باسم الجوديو كريستيان برنس
يعني المبادئ المسيحية اليهودية مع انهم دينين عكس بعض تماما زي ما قلنا قبل كده. لكن لما يبقى فيه امر بيخص المسلمين بيتناسوا خلافاتهم وبيركزوا بس في اضلال المسلمين يبقى فيه حاجة اسمها ايه ؟ جوديه وكريستيان دلوقتي طلعوا بها
وقالوا كونوا هودا او نصارى تهتدوا. الهداية يا اما في دي يا اما في دي والبالملة ابراهيم حنيفا. وما كان من المشركين. الرد بقى مش كل الاسلام لأ كان ممكن يقول قل بل الاسلام
لأ قل بل ملة ابراهيم اقوى من انه يقول قل بل الاسلام. ليه؟ لان ابراهيم هم بينسبوا نفسهم له فالامر من الله ان النبي يقول لهم لأ لن نصبح هودا ولا نصارى. بل ملة ابراهيم. يعني نفى ان ابراهيم يكون له
اي علاقة باليهودية او النصرانية. عشان كده بل ملة ابراهيم اقوى من بني الاسلام في السياق ده ابراهيم بريء من هذه الاعتقادات الشركية تمام؟ طيب. قل بل ملة ابراهيم حنيفا وما كان من المشركين. حنيفا يعني مائلا منحرفا. لان الناس كلها
كانت على الكفر وكلها على الشرك. بالتالي خروج ابراهيم عن القطيع والسباحة ضد التيار الانحراف عن انحراف هو تصحيح للمسار. فكلمة حنيفا معناها منحرفا عن طريق الشرك يعني تصحيح للمسار المشي في الطريق المستقيم
يبقى ترك طريق الشرك وسلك طريق التوحيد. ترك طريق الضلال وسلك طريق الهدى. الجديد في ابراهيم او القوة بتاعة ابراهيم انه الوحيد اللي صار عكس التيار كله خرج من القطيع
طيب اقرا بقى معي مية ستة وتلاتين قولوا امنا بالله وما انزل الينا وما انزل الى ابراهيم واسماعيل واسحاق العقوبة والاسباط وما اوتي موسى وعيسى وما اوتي النبيون من ربهم لا نفرق بين احد منهم
له مسلمون اه من ربهم. يا جماعة هو هو فيه حاجة حصلت في في حاجة حصلت في البتاع ده انتم قفلتم ليه سبحان الله! طب انا فتحت تاني خلاص البتاع
اه واحد من المشركين من المشككين المشهورين اللي انا رديت عليهم من حوالي تلات اربع سنين اللي فتحي في الخلاص انا انا فتحت دلوقتي تاني اه واحد من المشككين اللي في الاسلام المشهورين اللي انا رديت عليهم من حوالي تلات اربع سنين
عملتوا له كده تلتاشر فيديو في ليلة واحدة قال في احد فيديوهاته وكان بيتكلم مع ناس انه بالتأكيد لو فيه دين هو ملحد هيبقى الاسلام الموضوع ده منتهي لانه هو في وجهة نزره ده الدين الوحيد اللي فيه منطق
بعدها سمعته بيتكلم مع مجموعة تانية من الشباب بس الشباب مسلمين بقى وبيشككهم بيقول لهم طيب تعالوا نسلم بان فيه خالق. ماشي يا سيدي فيه خالق شو هاي اللي بيحصل
آآ قال لهم تعالوا نسلم ان فيه خالق. خلاص يا سيدي فيه خالق ولكن اه المنطق اه لان المنطق بيقول كده هو نفسه بيقول المنطق بيقول لازم يكون فيه خالق. لكن
آآ مش ممكن الكون بنزامه واحكامه هييجي لوحده طب حلو قوي لحد كده قال لك بس لو امنا ان فيه خالق مش لازم اعبده بقى ليه ؟ قال لك طب اعبده ازاي ؟ ايش عرفني انا
لازم اعبد باي طريقة طريقة المسلمين واجي يوم القيامة الاقي المسيحيين هم اللي صح ادخل النار ولا اعبده بطريقة المسيحيين واجي يوم القيامة الاقي اليهود هم اللي صح. ادخل النار. فمش من المنطقي ان انا اختار دين من الاديان والزم نفسي به
ويبقى احتمال انه يكون صح تلاتة وتلاتين في المية هو طبعا اسقط الاديان الوضعية اللي موجودة اللي هي اساسها عبادة الاصنام والحيوانات والبقر قال لك ده كله ما لوش معنى
خلينا اقفل الواي فاي بتاع قال لك كل ده ما لوش معنى نرد ازاي بقى احنا عليه دلوقتي ؟ هو طبعا قطع نص الطريق بانه عارف ان لازم يكون فيه خالق
ومش ممانع انه يعبد ربنا. لان العبادة في اساسها شكر. وهذا الخالق يستحق الشكر. لكن بيقول لك طب انا اعرف منين انهو اللي صح دي الاية بقى بترد عليه قولوا امنا بالله. ما ينفعش يكون فيه اكتر من اله. خلاص دي معروفة ليه؟ لان الاله لازم يكون كلي القدرة. يعني على كل شيء قدير
فلو فيه الهين ركز بقى معي لو فيه اكتر من اله يبقى يا اما الالهة مقسمين الشغل عليهم لان ولا واحد فيهم قادر على كل شيء او واحد منهم بس اللي قادر على كل شيء والباقيين مش قادرين على كل شيء فبيدي لكل واحد شوية شغل يعمله من نفسه يعني
لو الاحتمال الاول ان هو ولا واحد من الالهة قادر على كل شيء قدير. يبقى ما حدش فيهم ينفع اله اصلا لانه الاله من شروطه انه يكون كلي القدرة ولو واحد منهم على كل شيء قدير يبقى التاني ما لوش لازمة
يعني ايه ما لوش لازمة؟ يعني ده اله لو اختفى من الوجود لن يتأثر الوجود وده ما ينفعش يبقى اله. يبقى لازم الاله يكون واحد وعلى كل شيء قدير والكل محتاجه. ومتصف بالحكمة ومتصف بالكمال. المسيحية
ما فيش فيها اله واحد. مش هنضحك على بعض. فيها تلاتة. وشرحنا السالوس قبل كده وقلنا اب وابن وروح قدس. وكل واحد منهم شخص مختلف عن الاتنين مين التانيين ما هماش اسماء حسنى لنفس الاله. لأ
المسيحية مش كده المسيحية انه دول تلات تلت كيانات مختلفة وده اللي اتفق عليه كل الطوائف المسيحية ان الاب غير الابن غير الروح القدس والابن غير الاب وروح التلاتة غير بعضهم
بس التلاتة في الاخر يقولوا لك واحد. واحد ازاي ما حدش فاهم يبقى المسيحية مش ديانة توحيدية يبقى الاسلام اليهودي اليهودية شفنا ان على مدار مائة اية مليانة اشي تحريف للتوراة. تصف الاله بالنقص. عدم الحكمة. قتل انبياء تكذيب انبياء. تكفير انبياء
شيء مش معقول. الاسلام فقط هو الذي احترم كل الانبياء اللي فرض الايمان بكل الانبياء الاسلام او ملة ابراهيم هي دي. قولوا امنا بالله. امنا بالله. واحد وما انزل الينا اللي هو القرآن. وما انزل الى ابراهيم واسماعيل واسحاق ويعقوب والاسباط. وما اوتي موسى وعيسى
وما اوتي النبيون من ربهم لا نفرق بين احد منهم ونحن له مسلمون وما اوتي النبي هو كل نبي اوتي اوتي وحي. مش بالضرورة كتاب. لكن اوتي وحي لا نفرق بين احد منهم ونحن له مسلمون
خلي بالك الاسلام هنا اقتلع الخلق السيء اللي منتشر بين الناس اللي هو عشان تعلي من قدر اللي عندك لازم قلل من قدر اللي عند الامة الاخرى ليه ما ينفعش تعلي من قدر الكل ليه؟ ليه اصلا نشعر بالمنافسة؟ ازا كنا كلنا امة واحدة بتتبع ملة واحدة. ملة ابراهيم. كلنا امة
الاسلام. عندنا اله واحد. يبقى دين واحد لكن على مر الزمان هناك عدة مبلغين بلغوا هذا الدين كانوا رسل كتير وانبياء كتير ونزل عليهم صحف كتير وكتب كتير بس كلها كتب نفس الدين وكلهم انبياء نفس الدين. فلماذا
بالمنافسة. عندنا حلقة على فكرة آآ في اسلاموفوبيا اسمها ايهما افضل المسيح ام محمد اتفرجوا عليها بقول لكم ما تستدرجوش لهذا الجدال ابدا. لا تدخلوا في هذا الجدال مع احد
ليه ما نحبهمش كلهم؟ ليه ما نقدرهمش كلهم؟ ليه ما نؤمنش بهم كلهم يبقى وما انزل الى ابراهيم واسماعيل واسحاق ويعقوب والاسباط وما اوتي موسى وعيسى وما اوتي النبيون من ربهم لا نفرق بين احد منهم ونحن له مسلمون
احنا مؤمنين بهم كلهم. انهم في تبليغ الدين كانوا معصومين في تبليغ الدين مش في الحياة العادية. في الحياة العادية ممكن يكون عندهم بعض الاخطاء في امور تخص الاولويات اختيار الاولويات بتاع لكن في تبليغ الدين
كانوا معصومين اقرأ بقى معي مية سبعة وتلاتين ولاحز وانا باقراها الضمائر مين بيكلم مين عن مين ركز معي في مية سبعة وتلاتين فان امنوا بمثل ما امنتم به فقد اهتدوا. وان تولوا فانما هم في شقاق
فسيكفيكهم الله وهو السميع العليم بس يكفيكهم يعني ربنا بيكلم سيدنا محمد عليه الصلاة والسلام مش هو بيكلم فرد واحد وقلنا لما ربنا يكون بيكلم مخاطب مفرد يبقى بيكلم سيدنا محمد
فكنت اتوقع في الاية دي اللي كانت ماشية من الاول بصيغة الجمع ان ربنا يقول فسيكفيك فسيكفيكمهم الله وتبقى جمع برضو لكن لا الف سيكفيكهم الله. ليه شوف اول الاية
بيقول ايه؟ فان امنوا بمثل ما امنتم كل ده ماشي جمع اهو. ربنا بيتكلم جمع من الناس فان امنوا اللي هم اليهود بمثل ما امنتم انتم يا مؤمنين يا اللي امنتم بمحمد
هنا هو بيكلم النبي مع المؤمنين كمان وهو واحد منهم. ركز معي بقى. مثال مسلا انا دلوقتي اعتبرني ناظر مدرسة بكلم مدرس طالع مشرف في رحلة معه مجموعة من الطلاب الشاطرين
فبحزره ان المنطقة اللي رايحة فيها مجرمين فبقول له وخلي بالك انا بكلم المدرس فقط. فبقول له ايه لو الناس اللي في المنطقة دي تركوكم ما اعتدوش عليكم مش تركوك وما اعتدوش عليك لأ انا باكلمه هو بس
بصيغة الجمع لاني باجمعه مع الطلاب بتوعه فانا بتكلم عنهم كلهم. كامة كجماعة واحدة وده شرف لنا كمؤمنين. ان ربنا سبحانه وتعالى يكلم الرسول عليه الصلاة والسلام على ان واحد مننا
فاهمين اقرا معي كده في ضوء الشرح بتاعي وركز في الضمائر دي فان امنوا اللي هم اليهود بتوع المدينة في وقت نزول الايات بمثل ما امنتم به. انت يا محمد ومن اسلم معك. الصحابة
فقد اهتدوا اللي هم يهود المدينة لو امنوا زيكم انت والصحابة بالقرآن وبنبوتك يبقوا كده وصلوا للهداية الحقيقية. مش الضلال اللي كانوا بيسموه هداية يعني ايه مش هم في الاية مية خمسة وتلاتين قالوا
آآ وقالوا كونوا هودا او نصارى تهتدوا مش هم قالوا كونوا هودا او نصارى تهتدوا خلاص يبقى فان امنوا مثل ما امنتم به في الاية مية سبعة وتلاتين يعني لو تركوا اليهودية والنصرانية يبقى ربنا هداهم
فقد اهتدوا يعني اللي فات ده كان في مفهومهم هم هو ده الهدى لكن ده مش الهدى وان تولوا كمل الاية فانما هم في شقاق يعني يهود المدينة لو تولوا لو اعرضوا ورفضوا هذه الرسالة ورفضوا القرآن يبقى خلي بالك هم كده هياخدوا ضدك طريقة
الشقاق من الشق يعني العداء سورة البقرة بقى خلي بالك بتنزل على النبي امتى ؟ هي اول سورة نزلت في المدينة ولسه المسلمين واصلين من مكة ضعاف. وعددهم قليل ومش لاقيين ياكلوا وحالتهم على الاخر. يبقى يوصلهم خبر
ان يهود المدينة اللي عددهم كبير مش صغير واغنيا ومتحكمين في السوق يعني متحكمين في الاقتصاد ولهم حلفاء في قبائل العرب وعندهم حصون وعندهم اسلحة. دول هيبقوا اعدائكم ادي يعني خبر بيجي لي اول ما بوصل من من مكة
ده كلام ما يطمنش بصراحة كلام يخوف. كمل الاية فسيكفيكهم الله. ما تخافش ابدا ربنا هيكفيك يا محمد ربنا هيحميك يا محمد انت واللي معك لكن هنا كلمه هو لوحده عشان اللي عايز ان ربنا يكفيه يبقى معه
ما يتخلاش عنه بس انت خليك عارف انهم مش هيؤمنوا اللي مش هيؤمن منهم هياخد طريق الشقاق. هياخد طريق العداء. فانت بس ما تخافش. مش باقول لك الكلام ده عشان تخاف ولكن باقوله لك
عشان تبقى حذر لكن فسيكفيكهم الله وهو السميع العليم. سميع بمؤامراتهم وعليم بنياتهم وباعمالهم اقرا معي مية تمانية وتلاتين وركز بقى صبغة الله ومن احسن من الله صبغة. ونحن له عابدون
ايه هي الصبغة؟ الصبغة بنسميها الصبغة الصبغ انك تصبغ يعني بتغير لون القماش بلون اخر مع التشرب للتثبيت. يعني انت مش بتلون آآ او بتطلي طلاء سطحي لو سطحي واللون يعني لو لو انت لونت قماش لكنه
مش صبغ مش عملية صباغة مش هيثبت اللون بالتالي لونها يتغير بالتالي لما تغسله هيبهت لكن الصباغة تغيير اللون من الداخل والخارج. اللون بيتغلغل داخل النسيج بتاع القماش طيب ايه هي صبغة الله دي
ارجع لورا هتجد الاية مية خمسة وتلاتين بتقول وقالوا كونوا هودا او نصارى تهتدوا. قل بل ملة ابراهيم حنيفا وما كان من المشركين بكين فلما ربنا يقول صبغة الله يقصد بها ملة ابراهيم. هي دي اللي ذكرت قبلها
واتشرحت بالتفصيل اللي هي الايمان بالله وبالرسل كلهم وبالكتب كلها لكن ملة ابراهيم هي دي الصبغة والصبغة دي اللي ربنا نفسه بيصبغ بها صبغة الله ومن احسن من الله صبغة
يبقى ملة ابراهيم هي الصبغة وتفصيلها في ستة وتلاتين زي ما قلنا الايمان بالله والكتب والرسل هذا الدين او هذه الملة بتصبغ الانسان بس هي اصلا فين هي ايمان والايمان فين؟ القلب الايمان محله القلب
لنا عقيدة والايمان في القلب فالصبغة بتصبغ الانسان من الداخل وتطلع للخارج مش من الخارج وتدخل على الداخل لأ من الداخل تطلع على الخارج بالتالي هذا الايمان هينعكس في كل حاجة في حياتك. هينعكس على كل حاجة في حياتك
هينعكس على طريقتك في ارتداء الملابس. على طريقتك في الكلام على طريقتك في المشي. على طريقتك في كل حاجة. طريقتك في اكل مظهرك هيبقى اكثر تواضعا هتهتم انك تزهر آآ تظهر
يعني تظهر بمظهر نظيف ولن تهتم بالمظاهر اللي قبل كده كنت بتهتم بها مظاهر الغنى مظاهر مش هتهتم بهذه الاشياء. بالتالي الصبغة دي كل ما صبغتك من الداخل وطلعت على الخارج بدأت هي تزهر على مظهرك الخارجي
مش هتقاطع الناس وهي بتتكلم بعد كده تبقى متواضع مش هتتكلم عن نفسك كتير وتقعد تتعجب وتتفاخر زي زمان. خلاص الصبغة بتصبغك هتمشي بتواضع مش زي الاول المهم ان التغير جاي من جوة لبرة مش العكس. ليه بقى
بنشوف ناس اول ما بتبقى يعني بتتدين بتتدين تدين سطحي اول حاجة بتعملها تطلق اللحية تلبس ثوب آآ مش عارف شكله عامل ازاي ويتعلم بقى يربط العمامة بالوصف بالزبط اللي وصلنا عن عمامة رسول الله. كل ده كويس جدا
ويحط السواك هنا كده زي القلم كده كويس لكن المصيبة بتحصل لما التغير يبقى في المزهر الخارجي فقط ولسه الداخل ما اتغيرش. القلب ما اتغيرش. فتلاقي واحدة محجبة بس آآ بتغتاب كتير
واحد ملتحي بس آآ نصاب. الله ليه؟ لان التغير تغير خارجي مش متغلغل في نسيج الانسان. صبغة الله ومن احسن من الله صبغة ما فيش صبغة احسن من صبغة الله
لان هي اللي هتطورك للاحسن لانها جاية من جوة وبتطفح على برة بتزهر بعد كده فالطبيعي ان انت تتغير في داخلك وبعد كده مزاهرك تبدأ تتغير والناس تلاحز عليك. مش العكس مش الزاهر يبقى الاول وجوة خربانة
لسه ما ينفعش قلنا طيب ونحن له عابدون قلنا فرق كبير بين العابد والعبد العبد بيجبر على الطاعة. بالكرباج بيطيع سيده العابد بيطيع بحب بيطيع وهو فرحان انه بيطيع وبيظهر حبه لله
كل الناس عبيد لله في الاشياء اللي ما لهمش اختيار فيها ما حدش يختار لونه. ما حدش يختار ابوه او امه. الحاجات دي احنا عبيد لله فيها مجبرين عليها ومش هنتحاسب عليها
لكن احنا عباد لله فيما نحن مخيرين فيه لو قطعنا اوامر ربنا واجتنبنا النواهي اللي نهانا عنها عنها يبقى الحاجات دي اللي هي الحاجات اللي حرام علينا. يبقى احنا كده بنتعبد له. او بنتعبده
دي عبادة مش عبودية. ليه؟ لاننا مخيرين بايدينا نطيع او نعصى فطالما اني في ايدي اني اطيع او اعصى يبقى لما اطيع انا بتعبد عبادة وليس عبودية لاني مقبل بحب
خلي بالك بقى احنا دي اخر اية عندنا فركزوا عشان نفهم بس دور الصبغة ايه. انا مش هاخد اية تانية معك بس ارجوكم ركزوا قلنا العابد بيعبد ربنا بانه يطيع الاوامر
ويجتنب النواهي بحب هي ايه الاوامر والنواهي دول ؟ ركز معي الاوامر هي حاجات. الانسان بيرى ان راحته انه ما يعملهاش. بيعملها عشان امر بها بس يعني ربنا امر بالصيام
بس الانسان بيرى ان راحته في عدم الصيام فهنصوم ليه؟ لاننا امرنا بالصيام. فالاساس في الاوامر انها اشياء احنا مش بنقبل عليها من نفسنا والنهي النواهي بتبقى حاجات الانسان بيرى راحته في انه يعملها
ربنا نهى عن شرب الخمر مسلا. فالانسان بيرى راحته في انه يشرب الخمر. ليه؟ عشان هيشعر انه مبسوط. دين ربنا بقى لما يبقى الصبغة تصبغك يعني بيتغلغل في نسيج عقلك وقلبك وجسمك
هتبقى عارف ان راحتك الحقيقية بانك ما تشربش الخمر عقلك وقلبك وجسدك هيرفضوها. مش بس عشان دي نواهي ربنا عشان اصبح هواك تبعا لما يريده سيدك فهتفضل انك ترضي الله
لانك بتتعبد بالطاعة يعني بتطيع بحب مش مكره فلما تطيع بحب هيبقى ترك الخمر سهل بالنسبة لك الاوامر هيبقى عقلك وقلبك وجسدك مقبلين على الصيام لانك شفت ان الراحة الحقيقية في الصيام مش العكس
لان بدأت تشوف الحقيقة اديك مسال لما بتروح تشتري هدية لانسان الهدية عبارة عن ايه ؟ تضحية بالمال بتدفع خمسمية جنيه بتدفع الف جنيه وبتشتري هدية وبتديها لك. فانت ضحيت بمال
لو انت بتحب الشخص ده هتضحي بالمال وانت سعيد جدا. لان تفكيرك كله في ارضاء هذا الشخص اللي انت بتحبه لكن لو حبه مش كبير في قلبك تبقى بتدفع تمن الهدية وانت متضايق
والموضوع تقيل على قلبك ويمكن تطنش وما تجيبش الهدية ايه اللي يخلي واحدة ارتدت الحجاب واخدت القرار ده بنفسها واقبلت عليه وكانت بتحب حجابها جدا ثم تتغير وتبدأ تبقى مش طايقة الحجاب
وعاوزة تخلعه فكر معي الاول هي كانت بتضحي وفرحانة عشان بتعمل حاجة بترضي بها ربنا فاتحجبت بحب زي اللي بيدفع الف جنيه في هدية وهو فرحان لانه بيحب اللي هيديها له
ويدور على حاجة اغلى كمان لو ممكن وسبب الحب ده هو ان العقل والقلب والجسد تشربوا هزا الحب فشافوا الراحة الحقيقية وشافوا الحكمة وحتى لو مش شايفين الحكمة مصدقين ان فيه حكمة
واصبحوا مقبلين بحب على اوامر ربنا لكن لما حب ربنا يضعف في قلب الانسان حب ربنا ضعف في قلبها خلاص بقت مش قادرة تضحي عشان ربنا لان الصبغة مش موجودة. بالتالي لا العقل ولا القلب ولا الجسد. شايفين راحة في الحجاب
فهمنا بقى دور الصبغة الصبغة هي اللي بتخليك تعبد ربنا بحب وتقبل على الطاعة في الاوامر. وتنتهي عن النواهي اللي نهاك عنها بحب فتجد الطاعة سهلة الحجاب كان سهل لما كانت الصبغة موجودة صبغة العقل والقلب والايه والجسد. كان الحجاب سهل. مش شايفة فيه مشكلة. بالعكس بتحبه جدا
لكن بقى صعب امتى ؟ لما الحب قلب فبالتالي اصبح الطاعة صعبة ولسماع الكلام والنواهي صعبة صبغة الله ومن احسن من الله صبغة ونحن له عابدون اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
وتا لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهالينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك. وعبادك
كالصالحين واجعلنا ممن يحبك ويحب ملائكتك وانبيائك ورسلك. وعبادك الصالحين. اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا
قل له في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي
وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي
وفي كشمير وفي الهند وفي سريلانكا. وانصر كل من نصرهم واخذل كل من خذلهم. وطهر المسجد الاقصى من الدنس فان انهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شر وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعة وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا
يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في في هذا الموعد ان كنا من اهل الدنيا. انا اسف مش هقفل الموعد. قبل الموعد ده بساعتين بازن الله. ان شاء الله بكرة وبعده هنبقى في نفس الموعد الطبيعي بازن الله
وربنا يسهل ما يحصلش حاجة